Макаровец (Ораовец)

Макаровец (или Пештера) — населба во пештера од палеолитското и бронзеното време во атарот на селото Ораовец, Македонија. На 2 километри северозападно од селото, во месноста Пешти, високо над десниот брег на реката Бабуна се наоѓа пештерата Макаровец во вкоја се вршени истражувања на плеистоценската фауна од страна на Природонаучниот музеј на Македонија. При ископувањето за таа цел се откриени и фрагменти од керамички садови од бронзеното време, камени и кремени артефакти од помладиот палеолит. Наодите се чуваат во Музејот на Македонија во Скопје.

 Поврзано 
 Ораовец;
 Список на археолошки наоѓалишта во Велешко.

 Наводи 

Категорија:Ораовец